**Datum: 26.10.2021.**  **SAOPŠTENJE ZA MEDIJE**

**Od dobre ideje do još bolje aplikacije u m:tel App takmičenju**

*Nekoliko savjeta pri izradi mobilnih aplikacija*

Imate dobru ideju za mobilnu aplikaciju kakvu biste i sami željeli koristiti na vlastitom telefonu? Odlična stvar je što, uz nešto truda, takvu aplikaciju možete uraditi sami, a ako je zaista dobra svidjeće se i drugima.

Svi srednjoškolci iz Bosne i Hercegovine koji žele da se oprobaju u programiranju imaju i dodatni motiv. Učešćem u [**m:tel App takmičenju**](https://mtel.ba/Press-centar/a29123-Lansiraj-svoju-App-ideju.html) u prilici su da, primjenjujući svoje znanje, osvoje i vrijedne nagrade.

Takmičarima koji učestvuju po prvi put, daćemo par savjeta za koje se nadamo da će im pomoći.

Ideja je samo početak, od **upornosti tima** zavisi krajnji rezultat. Okupite ekipu koja će biti povezana i spremna da prevaziđe sve prepreke.

Definišite **ciljnu grupu korisnika** i pokušajte odredite njihova interesovanja ili potrebe. Bez obzira da li su slične ideje već realizovane, **dodajte nešto svoje** što će izdvojiti vašu aplikaciju.

Počnite od **jednostavnog modela**, a kasnije ga nadograđujte drugim funkcionalnostima. Napravite lako razumljiv interfejs i organizujte sadržaj tako da korisnik može jednostavno uraditi šta želi u minimalnom broju koraka.

**Testirajte svoju aplikaciju**. Neka je koriste i drugi kako biste provjerili da li razumiju tehničke detalje. Posmatrajte je iz ugla prosječnog korisnika. Da li im je dovoljno jasna za korištenje?

Moderne tehnologije nemaju granica, pronađite **biznis model** vaše aplikacije.

Što je aplikacija korisnija češće će se i pokretati ali to nije jedini razlog da bi je neko imao na svom telefonu. Ne zaboravite, sve aplikacije su namijenjena ljudima, budite kreativni bilo simpatičnim dizajnom ili funkcijom, **uključite emocije**.

Uz sve to, čitajte dobre knjige, gledajte dobre filmove, uživajte u prirodi, budite u kontaktu sa ljudima jer dobre ideje dolaze iz različitih izvora.

Prijavite se sa svojom idejom i budite dio sjajne priče pod imenom **m:tel App takmičenje**!

Sve detalje o m:tel App takmičenju pronađite na [www.mtel.ba](http://www.mtel.ba), a za sva dodatna pitanja kontaktirajte nas putem mejla [app.takmicenje@mtel.ba](mailto:app.takmicenje@mtel.ba).